ယောက်ျားတံခွန်၊ လူရည်မွန်က၊ ကောင်းကင်တမွတ်၊ ကြယ်ကိုဆွတ်လည်း၊ မလွတ်စတမ်း၊ ရမြဲလမ်း

ယောက်ျားတံခွန်၊ လူရည်မွန်က၊ ကောင်းကင်တမွတ်၊ ကြယ်ကိုဆွတ်လည်း၊ မလွတ်စတမ်း၊ ရမြဲလမ်း သည် မြန်မာဆိုရိုးစကား ဖြစ်သည်။

အဓိပ္ပာယ်

“ယောက်ျားတံခွန်၊ လူရည်မွန်က၊ ကောင်းကင်တမွတ်၊ ကြယ်ကိုဆွတ်လည်း၊ မလွတ်စတမ်း၊ ရမြဲလမ်း” ဆိုသည်မှာ လက်ရုံးရည် နှလုံးရည်နှင့် ပြည့်စုံသော “ယောက်ျား” သည် “ကောင်းကင်တမွတ်၊ ကြယ်ကိုဆွတ်” (ကောင်းကင်မှ ကြယ်များကိုပင် ဆွတ်ခူးနိုင်သည်) ဆိုသကဲ့သို့ ယောက်ျားကောင်းပီပီ ကြိုးစားအားထုတ်ပါက မည်သည့်အရာကိုမဆို ရရှိနိုင်သည်ဟု ဆိုလိုသည်။ ဤဆိုရိုးစကားသည် ကြိုးစားမှု၊ ဇွဲလုံ့လနှင့် စိတ်ဓာတ်၏ အရေးပါမှုကို ဖော်ပြသည်။ အခက်အခဲများ မည်မျှပင်ကြီးမားစေကာမူ စိတ်ဓာတ်ခိုင်မာပြီး ကြိုးစားအားထုတ်ပါက အောင်မြင်မှု ရရှိနိုင်သည်ဟု ယူဆကြသည်။ “ယောက်ျားတံခွန်၊ လူရည်ချွန်က… မိုးစွန်တမွတ်ကြယ်ကိုဆွတ်လည်း မလွတ်စတမ်းရမြဲလမ်းတည့်” ဟူ၍လည်း အသုံးပြုသည်။

ကိုးကားချက်များ

   "ယောက်ျားတံခွန်၊ လူရည်မွန်က၊ မိုးစွန်အထွတ်၊ ကြယ်ကိုဆွတ်သို့၊ မလွတ်တူပျဉ်၊ စက်ဖော်ယှဉ်သား၊" [၉၀၄] ဘုံ ၁၁။
   "ကောင်းကင်တမွတ်၊ ကြယ်ကိုဆွတ်လည်း၊ မလွတ်စတမ်း၊ ရမြဲလမ်းဆိုသော ရှေးလူကြီးစကားစဉ်အလာ သူကလေးကို ရဖို့အရေးဟာ ကောင်းကင်က ကြယ်ကို ဆွတ်သလောက် မခက်ခဲပါဘူး။" [၁၂၉၂] ကဝိမှန်၊ ၄၊ ၂။ ၉၄။

ကိုးကား

Category:မြန်မာဆိုရိုးစကားများ